Atena (kirjankustantamo)

Atena Kustannus Oy on Jyväskylässä 1986 perustettu kustannusyhtiö. Atena julkaisee sekä kaunokirjallisuutta että tietokirjallisuutta. Nimekemäärä on vuosittain 35-40. Yhtiön toimitusjohtajana toimi pitkään yhtiön perustajiin kuuluva Pekka Mäkelä. Vuodesta 2006 yhtiötä on johtanut Ville Rauvola. Suomalaisten kustantajien joukossa Atena Kustannus kuuluu keskisuuriin. Atena Kustannuksen palveluksessa on viisi täysipäiväistä työntekijää. Syksyllä 2020 Otava ilmoitti ostaneensa Atenan pääomistaja Svenska folkskolans vänner -yhdistyksen osakekannan.

Atena sai Kirjakauppasäätiön myöntämän Kirjapöllö-palkinnon vuoden kustantajana 1999. Myös yrityksen julkaisemat kirjat ovat saaneet useita palkintoja.

Palkittuja teoksia 
 1995 Kirjallisuuden Suomi-palkinto Harri Tapperille romaanitrilogiasta Näin syntyvät revontulet, Kerrothan, oi koivu ja Tulva
 1996 Tieto-Finlandia-palkinto Pekka Kivikkäälle kirjasta Kalliomaalaukset - muinainen kuva-arkisto
 1996 Valtion tiedonjulkistamispalkinto Heikki Kuutille vuonna 1996 teoksesta Tutkiva journalismi
 1999 Kirjallisuuden valtionpalkinto 1999 Hannu Niklanderille romaanista Aurinko katsoo taakseen
 2002 Kirjallisuuden valtionpalkinto Harri Tapperille vuonna 2003 romaanista Pitkäsuisten suku
 2003 Olvi-säätiön kirjallisuuspalkinto Tiina Pihlajamäelle vuonna 2003 esikoisromaanista Siitä ei voi kertoa
 2003 Tiedonjulkistamisen valtionpalkinto Päivi ja Jorma Tuomi-Nikulalle vuonna 2003 tietokirjasta Keisarit kesälomalla Suomessa
 2005 Tieto-Finlandia-palkinto ja 2004 Vuoden urheilukirja -palkinto Mika Rissasen ja Juha Tahvanaisen teos Antiikin urheilu
 2007 Lokakuussa 2007 Suomen Tolkien-seuran jakama Kuvastaja-palkinto (vuoden paras fantasiakirja) Pasi Ilmari Jääskeläiselle teoksesta Lumikko ja yhdeksän muuta
 2009 Maurice de Coppet -palkinto Pirjo Thorellille suomennoksesta Pierre Bayard: Miten puhua kirjoista joita ei ole lukenut
 2010 Tiedonjulkistamisen valtionpalkinto Mikko Ylikankaalle kirjasta Unileipää, kuolonvettä, spiidiä
 2011 Suomen Tolkien-seuran jakama Kuvastaja-palkinto Pasi Ilmari Jääskeläiselle teoksesta Harjukaupungin salakäytävät
 2012 Lauri Jäntin säätiön kunniamaininta Jussi Viitalan teokselle Miten maailma loppuu? 
 2012 Helsingin kaupunginkirjaston 12 osumaa -tunnustuspalkinto Mia Vänskän Saattaja
 2012 Tieto-Finlandia-palkinto, Kanava-tietokirjapalkinto ja Helsingin eläinsuojeluyhdistys HESY ry:n Topelius-palkinto Elina Lappalaiselle teoksesta Syötäväksi kasvatetut
 2014 Vuoden kristillinen kirja -palkinto Jouni Tillin teokselle Suomen pyhä sota – Papit jatkosodan julistajina
 2014 Suomen dekkariseuran palkinto parhaasta esikoisdekkarista Pekka Matilaiselle 1400-luvun Firenzeen sijoittuvasta romaanista Kupoli.
 2014 P. E. Svinhufvudin muistosäätiön kirjallisuuspalkinto Seikko Eskolalle teoksesta Demokratia diktaattorien varjossa
 2015 Tieto-Finlandia -palkinto Tapio Tammiselle kirjasta Kansankodin pimeämpi puoli
 2015 Vuoden urheilukirja -palkinto Jari Ekbergille kirjasta Kuin taivasta koskettaisi
 2015 NNKY:n tunnustuspalkinto Jarmo Östermanille teoksesta Vahva & valpas – Naisen käsikirja itsensä puolustamiseen.
 2017 Vuoden johtolanka-palkinto Mikko Porvalille romaanista Veri ei vaikene
 2018 Tiedonjulkistamisen valtionpalkinto Perttu Immoselle teoksesta Suomen rahvaan historia
 2019 Tiedonjulkistamisen valtionpalkinto Maria Katajavuorelle teoksesta Kuoleman ja elämän kysymys
 2020 Lauri Jäntin säätiön tunnustuspalkinto Antti Kujalalle teoksesta Kivenmurskaajat
 2020 Tietokirjallisuuden Finlandia Marko Tikalle ja Seija-Leena Nevalalle teoksesta Kielletyt leikit – Tanssin kieltämisen historia Suomessa 1888-1948
 2021 Tietokirjallisuuden Finlandia Osmo Tapio Räihälälle teoksesta Miksi nykymusiikki on niin vaikeaa

Lähteet

Aiheesta muualla
 Atena Kustannuksen kotisivut

Suomalaiset kirjankustantamot